Na temelju Odluke ravnatelja Javne ustanove „Nacionalni park Plitvička jezera“ o imenovanju Povjerenstva za provedbu usmenog nadmetanja (licitacije) za prodaju rashodovane dugotrajne imovine – stacionarnog trofaznog elektro-agregata (dalje u tekstu: Povjerenstvo) od 15. studenog 2022., KLASA: 406-09/22-01/01; UR.BR: 2125/84-04-01/2-22-3 Povjerenstvo za provedbu postupka u sastavu Ivana Šindija (predsjednik), Marko Šimić (član) i Natalija Božičević (član), objavljuje

**O G L A S**

**ZA PRODAJU RASHODOVANE DUGOTRAJNE IMOVINE**

Oglašava se prodaja rashodovane dugotrajne imovine – **stacionarnog trofaznog elektro-agregata**, **putem usmenog javnog nadmetanja**. Javno nadmetanje održati će se **28. studenog 2022. godine (ponedjeljak) u hotelu „Jezero“, dvorana FLORA (iza recepcije) s početkom u 11:00 sati.**

**UVJETI PRODAJE**

* Predmet licitacije je stacionarni trofazni elektro-agregat „TORPEDO-KONČAR“, tip 356/311A, snage 64kVA, napona 220/380 volti i frekvencije 50 herca
* Licitaciju provodi Povjerenstvo za prodaju uz vođenje zapisnika
* Pravo sudjelovanja imaju pravne i fizičke osobe koje najkasnije **1 dan** **prije početka licitacije uplate jamčevinu od 10% iznosa od početne cijene predmeta na IBAN HR 8923900011101336657, Poziv na broj HR00 281122**
* **POČETNA CIJENA JE =3.000,00 kuna bez PDV-a**
* Usmeno se licitira na taj način da natjecatelj može licitirati iznad početne cijene za novčani iznos od 300,00 kn dok se ne dođe do najvećeg ponuđenog iznosa
* Kupcem će se smatrati osoba koja ponudi najvišu cijenu na usmenom nadmetanju
* Predmet se prodaje po sistemu „viđeno - kupljeno“ i prodavatelj ne snosi nikakvu odgovornost za nedostatke i kvalitetu predmeta prodaje
* Predmet prodaje **može se pogledati od 22. do 25. studenog 2022. u kotlovnici Mukinje uz prethodnu najavu gospodinu Darku Rubčiću na broj 099/2767328**
* Isporuka: **Kupac je dužan sam demontirati i odvesti agregat**, **po primitku uplate licitirane cijene** na žiro – račun Ustanove, (ne duže od tri (3) dana)
* Ukoliko uspješni ponuditelj u propisnom roku ne uplati i ne preuzme licitirani predmet, ponuditelj gubi pravo na povrat uplaćene jamčevine. U tom slučaju Povjerenstvo će u pisanoj formi obavijestiti ponuditelja koji je u nadmetanju dao po visini drugu najvišu ponudu da u roku od osam (8) dana izvrši uplatu i preuzme predmet.
* Ovaj Oglas objaviti će se na oglasnim pločama Ustanove i službenoj web stranici Javne ustanove Nacionalni park Plitvička jezera ([***www.np-plitvicka-jezera.hr***](http://www.np-plitvicka-jezera.hr)).

Sve informacije o predmetnom nadmetanju zainteresirani mogu dobiti radnim danom u periodu od 07:00 do 15:00h na mob. 099/2767328, Darko Rubčić.

Organizator zadržava pravo, u slučaju više sile, odgoditi održavanje usmenog nadmetanja, a o čemu će pravodobno biti istaknuta obavijest na web stranici Ustanove.

Plitvička Jezera, 21. studenog 2022.

Povjerenstvo